Politiet reagerer på at Den katolske kirke sender ut pressemelding om overgrepssak

OVERGREPSSAK: Biskop Bernt Eidsvig sier han ble gjort kjent med overgrepssaken 8. august. Mandag kveld ble forholdet anmeldt til politiet. Foto: Tore Kristiansen

Biskop: Katolsk prest erkjenner overgrep mot 15-åring

En prest i Den katolske kirken skal ha erkjent å ha forgrepet seg på en 15 år gammel jente i Bergen. Saken er anmeldt.

Oppdatert 20. august 2013

Artikkelen er over syv år gammel

Presten skal ha forgrepet seg på den 15 år gamle jenta i en «kortere periode» i sommer.

Overgrepene skal ha skjedd i etter at de to traff hverandre i det katolske miljøet i Bergen.







- Han har innrømmer å ha hatt et seksuelt forhold til jenta. Det skal vart i litt over en uke. Vi fikk vite om dette da jenta fortalte om det til en annen prest i Bergen, sier biskop Bernt Eidsvig i Den katolske kirke til VG.

Sendt til utlandet

Oslo katolske bispedømme har trukket tilbake prestens fullmakter. Presten er utenlandsk statsborger. Han oppholder seg for tiden i hjemlandet.

- Jeg har bedt ham om å holde seg unna, slik at han ikke har noen mulighet til å påvirke jenta, sier Eidsvig.

Biskopen har hatt samtaler med jenta og hennes foresatte. Jenta skal ha forklart at ikke var noe bruk av vold eller trusler i forbindelse med overgrepene.

Politiet reagerer

- Jeg oppfordret dem å anmelde saken til politiet, sier Eidsvig.

Leder ved volds- og sedelighetsavsnittet i Hordaland politidistrikt, Rigmor Isehaug, bekrefter at de har fått en anmeldelse som gjelder seksuell omgang med barn under 16 år.

Ifølge biskopen var det jenta som anmeldte overgrepssaken, mens politiet sier at det er kirken som har anmeldt forholdet.

- Vi synes det er veldig dumt at kirken går ut med saken i media før politiet har startet etterforskningen av saken. Vi skulle gjerne ha snakket med fornærmede før saken ble kjent i media, sier Isehaug.

Hun ønsker ikke å kommentere saken ytterligere.

- Vil samarbeide

Den katolske kirke jobber med å skaffe presten en advokat.

- Jeg har snakket med presten, og han er beredt på å samarbeide med politiet. Han er fortvilet over det som har skjedd, sier Eidsvig.

Publisert: 20.08.13 kl. 14:03 Oppdatert: 20.08.13 kl. 16:47